**Α.Ευθείες και πλάγιες ερωτήσεις στον Πλάγιο λόγο**

Οι ευθείες ερωτήσεις μετατρέπονται σε πλάγιες ερωτήσεις.

1. Σχετικά με την έγκλιση παρατηρούμε ότι:

α) αν εξαρτώνται από αρκτικό χρόνο διατηρούν την αρχική έγκλιση,

β) αν εξαρτώνται από ιστορικό χρόνο μετατρέπουν, συνήθως, την οριστική ή την απορηματική υποτακτική σε ευκτική του πλάγιου λόγου,

2. Σχετικά με τον τρόπο που εισάγονται παρατηρούμε ότι:

α) οι ευθείες ερωτήσεις ολικής άγνοιας στον πλάγιο λόγο εισάγονται με το εἰ,

β) οι ευθείες ερωτήσεις μερικής άγνοιας, που εισάγονται

 i) με ερωτηματικές αντωνυμίες ή διατηρούν τις ερωτηματικές αντωνυμίες ή τις τρέπουν στις αντίστοιχες αναφορικές

**ΑΛΛΑΓΕΣ ΣΕ ΑΝΤΩΝΥΜΙΕΣ -ΕΠΙΡΡΗΜΑΤΑ**

ερωτηματικές αντ. αναφορικές αντ.

τίς ὅστις

πόσος ὅσος - ὁπόσος

ποῖος οἷος - ὁποῖος

πότερος (ποιος από τους δύο;) ὁπότερος

πηλίκος (πόσο μεγάλος; - ποιας ηλικίας ἡλίκος - ὁπηλίκος

ποδαπός (από ποιο τόπο;) ὁποδαπός

ii) όσες εισάγονται με ερωτηματικά επιρρήματα ή τα διατηρούν ή τα τρέπουν στα αντίστοιχα αναφορικά.

ερωτηματικα επρρ. αναφορικά επρρ.

ποῦ ὅπου

ποῖ (προς ποιο μέρος;) ὅποι

πῇ (σε ποιο μέρος;-πού;-πώς;) ὅπῃ

πῶς ὡς, ὅπως

πόθεν (από πού;) ὅθεν - ὁπόθεν

πότε ὅτε - ὁπότε

πηνίκα (πότε; ποια ώρα;) ὁπηνίκα

πόσον ὁπόσον

3. Οι διμερείς ευθείες ερωτήσεις μετατρέπονται σε διμερείς πλάγιες ερωτηματικές και εισάγονται με τα: εἰ - ἤ, εἴτε - εἴτε, πότερον - ἤ, πότερα - ἤ

 **ΑΛΛΑΓΕΣ ΣΤΟ ΠΡΟΣΩΠΟ ΤΟΥ ΡΗΜΑΤΟΣ**

Οι αλλαγές που γίνονται κατά τη μεταφορά του ευθύ λόγου σε πλάγιο εξαρτώνται από το ποιος μεταφέρει (πλαγιάζει) το λόγο και σε ποιον. Έτσι παρατηρούμε:

α) αλλαγή του προσώπου του ρήματος· μπορεί:

το α' πρόσωπο να τρέπεται σε β' (πρδ. 1) ή σε γ' (πρδ. 2)

το β σε γ' (πρδ. 3)

ή και του β' σε α' π.χ. (πρδ. 4)

 Ευθύς λόγος Πλάγιος λόγος

1. Τοῦτο ὑμᾶς διδάξω. Ἔλεγες ὅτι τοῦτο ἡμᾶς διδάξοις. α > β

2. Τοῦτο ὑμᾶς διδάξω. Ἔλεγε ὅτι τοῦτο ἡμᾶς διδάξοι. α > γ

3. Ὦ Ἀγησίλαε, ἐὰν σπείσῃ, ἕως ἂν ἔλθωσιν... Τισσαφέρνης ὤμοσεν Ἀγησιλάῳ, εἰ σπείσαιτο, ἕως ἔλθοιεν... β > γ

4. τί ἐν νῷ ἔχεις ποιεῖν; Ἠρώτησαν οἱ νόμοι τί ἐν νῷ ἔχω ποιεῖν; β > α

**ΑΛΛΑΓΗ ΑΝΤΩΝΥΜΙΩΝ**

β) οι αντωνυμίες, κυρίως οι προσωπικές, οι αυτοπαθείς και οι κτητικές τρέπονται από το α' ή το β' πρόσωπο σε γ' πρόσωπο, ανάλογα με τα συμφραζόμενα.

Ευθύς λόγος Πλάγιος λόγος

Ἐπειδὰν ἡ στρατεία λήξῃ, εὐθὺς ἀποπέμψω σε. Εἶπεν ὅτι, ἐπειδὰν ἡ στρατεία λήξῃ, εὐθὺς

 ἀποπέμψειαὐτόν.

Οὐδὲν ἐμοὶ μέλει τοῦ ὑμετέρου θορύβου. Εἶπεν ὅτι οὐδὲν αὐτῷ μέλει τοῦ ἡμετέρου

 θορύβου.

 Οὐδὲν ἐμοὶ μέλει τοῦ ὑμετέρου θορύβου. Εἶπεν ὅτι οὐδὲν αὐτῷ μέλει τοῦσφετέρου

 θορύβου.

**ΑΛΛΑΓΕΣ ΣΤΑ ΕΠΙΡΡΗΜΑΤΑ**

γ) αλλαγές παρατηρούνται και στα επιρρήματα που δηλώνουν τόπο, ή χρόνο,

π.χ. ἐνθάδε > ἐκεῖ, νῦν > τότε